อยู่ดีๆ ช่วง 2 วันมานี้หนูรู้สึกอึดอัดท้อง แล้วรู้สึกท้องใหญ่ขึ้นกว่าเดิมแต่ไม่มากนัก ปวดท้อง เหมือนจะอ้วก แต่สุดท้ายก็เรอออกมา ตอนรู้สึกจะอ้วกมันเปรี้ยวๆ คอด้วยค่ะ เมนยังไม่มาค่ะเดือนนี้ และไม่เคยมีเพศสัมพันธ์อย่างแน่นอน อาการที่เป็นมันเป็นเพราะเมนส์จะมามั้ยคะ เพราะว่าเมนมาล่าสุดสิ้นเดือนที่แล้ว หรือว่าเป็นคำเตือนจากโรคอื่นๆ
สวัสดีค่ะ ประจำเดือนมาช้ากว่า 35 วันนับจากครั้งก่อน ถือว่าผิดปกติ ซึ่งอาจมีสาเหตุจาก-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่ถ้าไม่เคยมีเพศสัมพันธ์ ก็จะไม่มีการตั้งครรภ์ค่ะ แนะนำพบสูตินรีแพทย์เพื่อหาสาเหตุของเรื่องประจำเดือนหากว่ามาช้าจริงดังกล่าวไป ตอนนี้ยังไม่ซื้อยาปรับฮอร์โมนใดๆมารับประทานเองค่ะอาการอึดอัดท้อง เรอบ่อย อาจเกิดจากกรดไหลย้อน หรือกระเพาะอาหารอักเสบ หรือท้องอืดจากมีแก๊ซมากในช่องท้อง หากมีอาการเรื้อรังควรไปพบแพทย์เพื่อตรวจเพิ่มเติมเช่นกัน